Sowetoopprøret

Soweto-opprøret er betegnelsen på en rekke trefninger mellom skoleungdom og myndigheter i Soweto, Sør-Afrika den 16. juni 1976. Flere hundre skoleungdom ble drept, mens over 1000 ble skadet.

16. juni er i dag offentlig høytidsdag i Sør-Afrika under navnet National Youth Day

 Bakgrunn  
De konkrete grunnene for opprøret var at myndighetene ønsket å bytte undervisningsspråk i townshipen fra engelsk til afrikaans, hvor afrikaans var assosiert til det undertrykkende regimet. Afrikaans var ikke de fargedes morsmål. Det var vanligvis bantu. Afrikaans er et språk som stammer fra nederlandsk og var boernes språk. 

Opprøret regnes som et vendepunkt i antiapartheidkampen, og spredde seg snart utover hele landet.

 Opprøret 
I alt var det 20 000 mennesker som demonstrerte. Politiet regnet med at 556 mennesker ble drept og 4 000 ble såret. Opprøret varte ut til 1978, men tilsvarende opprør med utgangspunkt i ungdomsskoler fortsatte utover hele 1980-tallet i Sør-Afrika. I boka Mandelas land basert på intervjuer forfatteren har hatt med Nelson Mandela beskrives begynnelsen på opprøret slik:Kristiansen, Tomm (1996): Mandelas land: en fortelling om frihet, Cappelen forlag, ISBN 82-02-16175-4 

Det er uenigheter om tallene på de døde. Det varierer fra 200-600. Den daværende regjeringen hevdet at bare 23 studenter ble drept. Antall sårede ble antatt å være over 1 000 menn, kvinner og barn.

 Virkninger 
TV-bilder fra opprøret ble viktige. Fotografiet av Hector Pietersons lik, tatt av fotografen Sam Nzima ble vist sammen med mange andre bilder på TV-kanaler over hele verden og gjorde sitt til fordømmelsen av apartheid-regimet.

Gatene ved Orlando West Secondary School hvor Sowetoopprøret fant sted ble i 2024 utpekt som et verdensarvområde sammen med 13 andre steder fra kampen mot apartheid, under navnet Nelson Mandela minnesteder.
 Se også 
 Nelson Mandela minnesteder

Referanser

Kategori:Sør-Afrikas historie
Kategori:Apartheid
Kategori:Konflikter i 1976
Kategori:1970-årene i Sør-Afrika